*Բյուրեղավան համայնքի ղեկավար Հակոբ Բալասյանի ուղերձը
Ուսուցչի օրվա կապակցությամբ*

*Սիրելի՛ ուսուցիչներ,*

 *Բյուրեղավանի համայնքապետարանի և անձամբ իմ անունից ի սրտե շնորհավորում եմ ձեզ մասնագիտական տոնի առթիվ: Տոն, որը մեր ժողովուրդն ավանդաբար նշում է երախտագիտության մեծ զգացումով: Երախտագիտություն այն կարևոր ու դժվարին աշխատանքի համար, որ իրականացնում եք դուք` կրթելով ու դաստիարակելով մեր երեխաներին, սերմանելով նրանց մեջ սեր, հարգանք գիտելիքի հանդեպ՝ օգնելով առաջին քայլերն անել կյանքում և դառնալ լավ մարդ ու քաղաքացի: Համոզված եմ, որ նույն ոգով ու նվիրումով շարունակելու եք այդ պատասխանատու և պատվաբեր առաքելությունը:
Սիրելի՛ ուսուցիչներ, կրկին շնորհավորում եմ ձեզ այս գեղեցիկ օրվա առթիվ, մաղթում տոնական բարձր տրամադրություն, առողջություն, անսպառ եռանդ, ստեղծագործական վերելքներ ու հաջողություն*: